b'\n_START_ARTICLE_\nEmilia Romagna\n_START_SECTION_\nSuuremad linnad\n_START_PARAGRAPH_\nBologna (374 600; 2004), Modena (179 800), Parma (174 000), Reggio Emilia (154 900), Rimini (134 400), Ferrara (131 700), Forl\xc3\xac (111 400), Ravenna (142 000)_NEWLINE_Piacenza (99 100), Cesena (93 400)\n_START_SECTION_\nMajandus\n_START_PARAGRAPH_\nP\xc3\xb5llumajandus on Emilia-Romagna olulisim majandustegevus. Kasvatatakse teravilja, kartulit, tomatit, puuvilju ja muidugi viinamarju. K\xc3\xb5rgelt on arenenud ka veise- ja seakasvatus. Paljudes piirkondades on praegugi sigu rohkem kui inimesi._NEWLINE_T\xc3\xb6\xc3\xb6stusest on eriti tugeval j\xc3\xa4rjel toiduainetet\xc3\xb6\xc3\xb6stus (Emila-Romagna on maailmakuulus oma k\xc3\xb6\xc3\xb6gi poolest) ja turism (eriti Aadria mere kuurordid).\n_START_SECTION_\nAjalugu\n_START_PARAGRAPH_\nEnne roomlasi asustasid siinset ala etruskid. Nende pealinna Felsina kohale rajati hiljem Bologna. _NEWLINE_Keskajal oli v\xc3\xb5im m\xc3\xb5jukate aadlisuguv\xc3\xb5sade k\xc3\xa4es. Ferraras ja Modenas valitsesid d\'Ested, Bolognas Bentivogliod, Riminis Malatestad, Parmas ja Piacenzas Farnesed.\n_START_SECTION_\nEmilia Romagna k\xc3\xb6\xc3\xb6k\n_START_PARAGRAPH_\nEmilia Romagna regiooni peetakse Itaalia gastronoomiliseks keskpunktiks. Siit on p\xc3\xa4rit sellised "kuulsused" nagu parmesani juust (parmigiano-reggiano), Parma sink ja palsami\xc3\xa4\xc3\xa4dikas. _NEWLINE_Rohkem kui mujal P\xc3\xb5hja-Itaalias s\xc3\xbc\xc3\xbcakse siin pastat; eriti armastatud on kodusvalmistatud tortellinid ja lasanjed. V\xc3\xa4rsket pastat s\xc3\xbc\xc3\xbcakse koos lihakastmega (rag\xc3\xb9), koorekastmetega v\xc3\xb5i riputatakse lihtsalt parmesaniga \xc3\xbcle (alla parmigiana). Modena ja Parma spetsialiteediks on bollito misto ehk road keedetud lihast._NEWLINE_Romagna k\xc3\xb6\xc3\xb6k meenutab rohkem L\xc3\xb5una-Itaalia oma. Emilias kasutatakse rohkelt v\xc3\xb5id, juustu, seeni ja sea- ja loomaliha. Romagna aga eelistab oliivi\xc3\xb5li, sibulat ja k\xc3\xbc\xc3\xbcslauku.'